IRPC ฟาดกำไร Q3 กว่า 1.31 พันลบ. หลังไม่มีขาดทุนจากสต๊อกน้ำมัน
IRPC ฟาดกำไร Q3/59 กว่า 1.31 พันลบ. โต 47% จากปีก่อน 887.43 ลบ. หลังไม่มีขาดทุนจากสต๊อกน้ำมัน-อัตราแลกเปลี่ยน ขณะที่ช่วง 9 เดือนแรกกำไรลดลง 10% มาที่ 8.03 พันลบ. จากปีก่อนกำไร 8.95 พันลบ.
3 พ.ย. 2559

บริษัท ไออาร์พีซี จำกัด (มหาชน) หรือ IRPC รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 1.31 พันล้านบาท หรือมีกำไรสุทธิ 0.06 บาทต่อหุ้น เพิ่มขึ้น 47% จากช่วงเดียวกันของปีก่อนที่มีกำไรสุทธิ 887.43 ล้านบาท หรือมีกำไรสุทธิ 0.04 บาทต่อหุ้น
โดยผลการดำเนินงานที่เพิ่มขึ้นเนื่องจากในไตรมาสนี้ไม่มีผลขาดทุนจากสต๊อกน้ำมันและขาดทุนจากอัตราแลกเปลี่ยนที่เกิดขึ้นในไตรมาส 3/58
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 8.03 พันล้านบาท หรือ 0.39 บาทต่อหุ้น ลดลง 10% จากช่วงเดียวกันของปีก่อนที่มีกำไรสุทธิ8.95 พันล้านบาท หรือ 0.44 บาทต่อหุ้น